钦定古今图书集成/明伦汇编/闺媛典/第065卷 > 郑鸿泽妻詹氏
## 钦定古今图书集成/明伦汇编/闺媛典/第065卷 > 郑鸿泽妻詹氏

按《长泰县志》：詹氏，钦化里民郑鸿泽妻，詹思元长女。
事舅姑，能执妇道。嘉靖间，倭寇充斥，尝与众言曰：“寇
掳掠日甚，若不幸遇贼，有死而已。”未几，掠其乡，掳获
妇女甚众，詹独抱八月幼子坐于田间，寇夺其子，劫
之使行，詹唾骂不顾，贼杀之，叹其节，因舍其子，寘之
近村，竟得全活。死时年二十八。